පොලිස් වෙඩි පහරින් ජීවිතක්ෂයට පත්වූ අපරාධ කල්ලි නායකයෙකු වන තාරක පෙරේරා විජේසේකර හෙවත් කොස්ගොඩ තාරකට අයත් ගිනි අවි කොස්ගොඩ ප්‍රදේශයේ සුසාන භූමියක තිබී හමුවී තිබෙනවා.බස්නාහිර පළාත් උතුර අපරාධ කොට්ඨාශය කොස්ගොඩ තාරක මීරිගම - රේන්දපොල ප්‍රදේශයට රැගෙන යාමට පෙර මෙලෙස ඔහුගේම තොරතුරකට අනුව මෙලෙස කොස්ගොඩ ප්‍රදේශයට රැගෙන ගොස් තිබුණා.තවත් ස්නයිපර් ගිනි අවියක් මීරිගම රේන්දපොල ප්‍රදේශයේ සඟවා ඇති බවට ලද තොරතුරකට අනුවයි මෙම සංවිධානාත්මක අපරාධ කල්ලි නායකයා එම ප්‍රදේශයට රැගෙන ගොස් ඇත්තේ.එහිදී මොහු අසල සිටි පොලිස් පරීක්ෂකවරයෙකුගේ ගිනි අවිය උදුරාගෙන වෙඩි තබා ඇති අතර, එම අවස්ථාවේ වහාම ක්‍රියාත්මක වූ තවත් පොලිස් නිලධාරියෙකු තාරකට වෙඩි තබා තිබෙනවා.